b"\n_START_ARTICLE_\nCambra segellada\n_START_SECTION_\nArgument\n_START_PARAGRAPH_\nHavent escapat de l'odi i del fanatisme racista, \xc3\xbanica her\xc3\xa8ncia del seu avi Sam Cayhall (Hackman) membre del Ku Klux Klan, el jove advocat Adam Hall (O'Donnell) busca obtenir l'anul\xc2\xb7laci\xc3\xb3 de la condemna a mort del vell, per l'assassinat de dos nens jueus 30 anys abans. 28 dies abans de la data prevista per l'execuci\xc3\xb3 de Cayhall, Adam troba el seu avi per la primera vegada al centre penitenciari de l'Estat de Mississip\xc3\xad on est\xc3\xa0 detingut des de la seva condemna l'any 1980. La reuni\xc3\xb3 t\xc3\xa9 lloc entre el jove advocat, instru\xc3\xaft i idealista, i el seu avi, fred i sense remordiment. L'endem\xc3\xa0, la premsa proclama amb grans titulars que Adam ha vingut a l'Estat per salvar el seu avi, el tristament fam\xc3\xb3s especialista en explosius  del Ku Klux Klan._NEWLINE_Encara que la vida del vell estigui en joc, les motivacions profundes d'Adam surten a la llum: no lluita nom\xc3\xa9s pel seu avi, sin\xc3\xb3 tamb\xc3\xa9 potser per ell mateix. Ha vingut per guarir les ferides deixades pel su\xc3\xafcidi del seu propi pare, amb la finalitat d'atenuar la vergonya secreta que sempre ha tingut de tenir aquest home com avi, i de posar un final al patiment que l'anci\xc3\xa0 sembla haver infligit a tots els que ha conegut. El final el veu expressar finalment remordiment i realitzar el malbaratament de la seva vida d'odi."